Verdediging bewus van 'onregmatige toegang' | Maroela Media
Die kantoor van die minister van verdediging en militêre veterane sê hy is bewus van 'n persoon wat "onregmatig toegang" tot Nosiviwe Mapisa-Nqakula se huis in Oos-Londen verkry het.
Die voorval het oor die naweek gebeur.
Die departement het ook die "kwaadwillige en beledigende opmerkings" wat sedertdien op sosialemediaplatforms oor die voorval gemaak is, met minagting verwerp.
"Die minister is veilig in Gauteng by haar huis waar sy die afgelope drie weke aansterk. Die minister was nooit op enige gegewe tyd naby Oos-Londen sedert sy op siekverlof is nie," het die departement gesê.
Die departement het geen verdere besonderhede bekend gemaak of aangedui of 'n ondersoek oor die voorval gedoen word nie.
Ek stel met trots bekend: Ons minister van verdediging. Ons vyande sidder seker van vrees.
Hulle pas seker die huis op met dieselfde geesdrif as waarmee hulle ons landsgrense oppas.
Iets waarmee ons arme "plebs" daagliks te doen kry, naamlik "onregmatige" toegang tot ons persoonlike huis. Wat maak haar geval so nuuswaardig as dit met haar gebeur? Ai mevrou die minister, jou party slaag nie daarin om enigeen veilig te hou nie. Jou span mense onder jou allermins en eintlik 'n lagwekkende groepie mense, ne!
Sy moet in die tronk wees. Sy het die reels wat vir ander mense moet geld gebreek en toe nog gelieg ook. Skande vir 'n minister!